Η πρόσθετη επιχορήγηση για **πρακτική άσκηση**, **δεν ισχύει**για την Κινητικότητα προς Τρίτες Χώρες μη συνδεδεμένες με το πρόγραμμα από τις Περιφέρειες 1-12.

|  |  |  |
| --- | --- | --- |
| **Από** | **Προς** | **Ποσό μηνιαίας επιχορήγησης (€/μήνα)** |
| Ελλάδα | Τρίτες Χώρες μη συνδεδεμένες με το πρόγραμμα από τις Περιφέρειες 1-12 | **700** |
| Τρίτες Χώρες μη συνδεδεμένες με το πρόγραμμα από τις Περιφέρειες 1-12 | Ελλάδα | **850** |

Φοιτητές και προσφάτως αποφοιτήσαντες με λιγότερες ευκαιρίες που συμμετέχουν σε σπουδές ή πρακτική άσκηση, λαμβάνουν μια συμπληρωματική ενίσχυση πέραν της επιχορήγησης της Ε.Ε., για την κάλυψη των ατομικών δαπανών στο πλαίσιο του προγράμματος Erasmus+, ύψους 250 ευρώ ανά μήνα.

**ΔΑΠΑΝΕΣ ΤΑΞΙΔΙΟΥ ΓΙΑ ΤΡΙΤΕΣ ΧΩΡΕΣ ΜΗ ΣΥΝΔΕΔΕΜΕΝΕΣ ΜΕ ΤΟ ΠΡΟΓΡΑΜΜΑ (ΠΕΡΙΦΕΡΕΙΕΣ 1-12)**

Οι εξερχόμενοι και εισερχόμενοι φοιτητές και προσφάτως αποφοιτήσαντες σε διεθνή κινητικότητα που περιλαμβάνει Τρίτες Χώρες μη συνδεδεμένες με το Πρόγραμμα (εκτός των Περιφερειών 13 και 14), **λαμβάνουν χρηματοδότηση για την κάλυψη δαπανών ταξιδίου**που υπολογίζεται βάσει χιλιομετρικής απόστασης ανάμεσα στον τόπο προέλευσης του μετακινούμενου και στον τόπο διεξαγωγής της δραστηριότητας, και σε αυτό ισχύουν οι τιμές ανά ζώνη χιλιομέτρων, σύμφωνα με τον **ακόλουθο πίνακα:**

|  |  |  |
| --- | --- | --- |
| ΑΠΟΣΤΑΣΕΙΣ | ΠΕΡΙΠΤΩΣΗ ΣΥΝΗΘΟΥΣ ΜΕΤΑΚΙΝΗΣΗΣ | ΠΡΑΣΙΝΗ ΜΕΤΑΚΙΝΗΣΗ |
| Μεταξύ 10 και 99 χιλιομέτρων: | 23 ευρώ ανά συμμετέχοντα | – |
| Μεταξύ 100 και 499 χιλιομέτρων: | 180 ευρώ ανά συμμετέχοντα | 210 ευρώ ανά συμμετέχοντα |
| Μεταξύ 500 και 1999 χιλιομέτρων: | 275 ευρώ ανά συμμετέχοντα | 320 ευρώ ανά συμμετέχοντα |
| Μεταξύ 2000 και 2999 χιλιομέτρων: | 360 ευρώ ανά συμμετέχοντα | 410 ευρώ ανά συμμετέχοντα |
| Μεταξύ 3000 και 3999 χιλιομέτρων: | 530 ευρώ ανά συμμετέχοντα | 610 ευρώ ανά συμμετέχοντα |
| Μεταξύ 4000 και 7999 χιλιομέτρων: | 820 ευρώ ανά συμμετέχοντα | – |
| Ίσες ή μεγαλύτερες των 8000 χιλιομέτρων: | 1500 ευρώ ανά συμμετέχοντα | – |

Στα σχέδια κινητικότητας που λαμβάνουν επιχορήγηση μέσω **κονδυλίων εσωτερικής πολιτικής**, τα Ιδρύματα έχουν τη δυνατότητα **να μην παρέχουν επιχορήγηση για την κάλυψη των δαπανών μετακίνησης**για όλους τους επιλέξιμους φοιτητές και προσφάτως αποφοιτήσαντες σχετικά με την Κινητικότητα από Κράτη Μέλη της Ε.Ε. και Τρίτες Χώρες που είναι συνδεδεμένες με το πρόγραμμα **προς Τρίτες Χώρες**που δεν είναι συνδεδεμένες με το πρόγραμμα.

Οι φοιτητές και οι προσφάτως αποφοιτήσαντες **με λιγότερες ευκαιρίες πρέπει πάντα να λαμβάνουν επιχορήγηση για την κάλυψη των δαπανών μετακίνησής τους.**

**Οι φοιτητές και οι προσφάτως αποφοιτήσαντες που θα επιλέξουν πράσινη μετακίνηση \* (Green** **Travel),** δύναται να λάβουν έως 4 ημέρες πρόσθετη επιχορήγηση ατομικής υποστήριξης, για την κάλυψη των ημερών ταξιδίου μετ’ επιστροφής.

\* Μετακίνηση με μειωμένο αποτύπωμα άνθρακα ή εν γένει περιβαλλοντικό αποτύπωμα όπως π.χ. λεωφορείο, τρένο ή συνεπιβατισμό (carpooling).